Tanskan koronavirusepidemian eteneminen. Sininen tapaukset, punainen kuolemat. Yhtenäiset viivat: tapaukset yhteensä, pisteviivat päivittäiset. Y-akseli logaritminen.
**Koronaviruspandemia Tanskassa** on osa maailmanlaajuista SARS-CoV-2 -koronaviruksen levittäytymistä. Ensimmäinen tartunta todettiin maassa 27. helmikuuta 2020, ja 20. joulukuuta siellä oli 128 321 vahvistettua tartuntaa, 87 560 parantunutta ja 1 007 kuollutta.

Kevään 2020 aalto
-----------------

Ensimmäinen koronavirustartunta todettiin Tanskassa 27. helmikuuta 2020 perheensä kanssa hiihtolomalla Sondrion maakunnassa Pohjois-Italiassa olleella tanskalaismiehellä.

Tanska oli yksi ensimmäisistä Euroopan maista, joka otti käyttöön rajoitustoimenpiteitä 13. maaliskuuta alkaen. Sairaalahoidossa olevien ihmisten määrä on vähentynyt maaliskuun lopusta lähtien, ja tehohoitoa ja hengityslaitetta tarvitsevien tapausten määrä on selvästi käytettävissä olevien resurssien alapuolella. Toisaalta maassa oli 31. maaliskuuta enemmän kuolleita kuin muissa Pohjoismaissa yhteensä. Yhteiskunnan erittäin hidas ja asteittaisen uudelleen avaaminen alkoi koulujen alaluokkien ja päivähoidon avaamisella 15. huhtikuuta, ja 6. kesäkuuta hallitus ilmoitti, että uimahallit ja sisäliikuntakeskukset (jotka oli tarkoitus avata vasta neljännessä vaiheessa elokuussa) saavat avata ovensa jo 8. kesäkuuta. Myös kokoontumisrajoituksia höllennettiin: 8. kesäkuuta alkaen rajoitus koskee yli 50, 8. heinäkuuta yli sadan ja 8. elokuuta yli 200 henkilön kokoontumisia. Yli 500 henkilön kokoontumiskielto on voimassa ainakin elokuun loppuun saakka. Rajojen avaaminen alkoi 15. kesäkuuta. Tuolloin Statens Serum Institut -laitoksen (SSI) johtaja Kåre Molbak, yksi maan johtavista terveysasiantuntijoista, ei uskonut toisen aallon tulevan maahan.

Syksyn 2020 aalto
-----------------

Elokuun lopussa tartuntojen määrä alkoi jälleen kasvaa. Syyskuussa aiemmin vain Kööpenhaminan seudulla voimassa olleet rajoitukset laajenivat koskemaan koko maata, ja Suomen THL:n vastineen Sundhedsstyrelsenin johtaja Søren Brostrøm sanoi viruksen leviävän nyt koko maassa ennakoitua nopeammin. 18. syyskuuta Tanskassa kerrottiin 454 uudesta koronatartunnasta, ja ihmisiä kehotettiin siirtymään etätöihin.

Myöhemmin*milloin?* maan minkkitarhoilla havaittiin uusi muunnos koronaviruksesta, minkä arvioitiin uhkaavan tulevan koronavirusrokotteen toimivuutta. 4. marraskuuta Tanska ilmoitti lopettavansa kaikki maan noin 15–17 miljoonaa minkkiä. Tanskasta pelättiin tulevan "uusi Wuhan". 6. marraskuuta mennessä uusi mutaatio oli havaittu jo 214 ihmisellä, ja todennäköisesti rokotteelle vastustuskykyisen muodon oli saanut 12 ihmistä. Uusi muunnos levisi myös mm. Kroatiaan. Tapaukset olivat Pohjois-Jyllannissa. Myöhemmin hallituksen päätös osoittautui lainvastaiseksi. Minkkejä haudattiin alle 200 metrin päähän uimajärvestä ja juomavesilähteestä, ja lisäksi mätänemiskaasut nostivat joukkohaudoista minkinraatoja maanpinnalle. Maatalousministeri Morgens Jensen erosi tilanteen takia ja hänen seuraajansa Rasmus Prehn ilmoitti kannattavansa minkkien poistamista joukkohaudoista ja raatojen tuhkaamista.

17. joulukuuta Tanska sulki kaikki ostoskeskukset ja tavaratalot, ja joulupäivänä kaikki muutkin kaupat suljetaan elintarvikeliikkeitä ja apteekkeja lukuun ottamatta. Tämä aiheutti edellisenä päivänä ruuhkia ostoskeskuksissa, kun ihmiset tungeksivat jouluostoksille. Tuolloin koronaviruksen ilmaantuvuusluku Tanskassa oli yli 500 tapausta 100 000 asukasta kohden, kun Suomessa se oli vain 112. Joulukuun 18. päivänä Tanskassa todettiin 4 508 tartuntaa, mikä oli siihenastinen ennätys.

Toimenpiteitä
-------------

Yrittääkseen vähentää pandemian taloudellisia vaikutuksia hallitus on ottanut käyttöön suuria talouspaketteja kaikkien parlamentin puolueiden tuella. Silti on arvioitu, että maan bruttokansantuote vähenee 3–10 prosenttia vuonna 2020.*lähde?*

Koronatartunnan jäljityssovellus smitte|stop
--------------------------------------------

Tanskassa on käytössä mobiilisovellus smitte|stop koronatartunnan jäljitystä helpottamaan. Se on ladattavissa sekä Android että iPhone puhelimiin niiden sovelluskaupasta.

Tanskan terveysministeriö ja muut alan viranomaistahot ovat yhdessä kehittäneet smitte|stop -sovelluksen osana viranomaisten taistelua COVID-19:tä vastaan. Teknisen kehittämisen on tehnyt Netcompany. Lisäksi Trifork on kehittänyt valtuutuspalvelimen, jota käytetään järjestelmässä.

Se on yhteensopiva usean eri EU-maan vastaavien sovellusten kanssa.

Lähteet
-------

1. 1 2 3 4  Tal og overvågning: COVID-19 *sst.dk*.  17.7.2020.  Arkistoitu 29.3.2020. Viitattu 20.12.2020.
2. ↑  Koronavirus lukuina *yle.fi*. Viitattu 8.5.2021.
3. ↑  Dansker smittet med coronavirus *nyheder.tv2.dk*.  27.2.2020. Viitattu 20.12.2020.
4. ↑  Tanskan malli toimii – pääministeri lupaa jo koronarajoitusten purkua *iltalehti.fi*.  31.3.2020. Viitattu 19.7.2020.
5. ↑  Koronarajoitusten asteittainen lieventäminen ei ole johtanut Tanskassa epidemian pahenemiseen *yle.fi*.  30.4.2020. Viitattu 19.7.2020.
6. ↑  Covid19-tartuntatilanne Tanskassa pysynyt matalla tasolla laajoista avaamistoimista huolimatta *finlandabroad.fi*.  18.6.2020. Viitattu 19.7.2020.
7. ↑  Tanskan johtava terveysasiantuntija ei usko toiseen korona-aaltoon: "Olemme oppineet tulemaan toimeen tämän sairauden kanssa" (12.5.2020) *mtvuutiset.fi*. Viitattu 19.7.2020.
8. ↑  Tanska kiristää koronarajoituksia – pääministeri Frederiksen: Korona on jälleen saanut otteen Tanskasta *yle.fi*.  18.9.2020. Viitattu 20.12.2020.
9. ↑  Miksi korona tarttuu minkkeihin, pitääkö Suomessa lopettaa turkiseläimiä? Asiantuntijat vastaavat kysymyksiimme *yle.fi*.  5.11.2020. Viitattu 20.12.2020.
10. ↑  Professori: Tanskasta voi tulla uusi Wuhan, minkeissä mutatoitunut koronavirus on tarttunut jo 214 ihmiseen *iltalehti.fi*.  06.11.2020. Viitattu 20.12.2020.
11. ↑  Koronaviruksesta on syntynyt uusi muoto Tanskan minkeissä – tartutti 12 ihmistä, kaikki maailman suurimman tuottajamaan minkit tapetaan *maaseuduntulevaisuus.fi*.  17.11.2020. Viitattu 20.12.2020.
12. ↑  Tanskassa lopetettiin miljoonia minkkejä – nyt ruhot halutaan kaivaa esiin ja polttaa, sillä raatoja on noussut maan pinnalle joukkohaudoista *yle.fi*.  28.11.2020. Viitattu 20.12.2020.
13. ↑  Tanskassa uusia koronarajoituksia voimaan tänään – Kööpenhaminassa yöllä viime hetken jouluruuhka *yle.fi*.  17.12.2020. Viitattu 20.12.2020.
14. ↑  World / Countries / Denmark *worldometers.info*. Viitattu 20.12.2020. (englanniksi)
15. 1 2  Download Smitte|stop *smittestop.dk*. Viitattu 16.1.2021. (tanskaksi)
16. ↑  Mobile contact tracing apps in EU Member States *European Commission - European Commission*. Viitattu 16.1.2021. (englanniksi)

Aiheesta muualla
----------------

* Kuvia tai muita tiedostoja aiheesta **Koronaviruspandemia Tanskassa** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:COVID-19 pandemic in Denmark 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Koronaviruspandemia 2019– |
| --- |
|  |
| Virus | 
* SARS-CoV-2
* koronavirukset

 |
|  |
| Sairaus | 
* COVID-19
* COVID-19-näytteenotto
* rokote
* COVID-19 eläimillä
* COVID-19:n pitkäaikaiset ja pysyvät vaikutukset

 |
|  |
| Suomessa | 
* koronaviruspandemia Suomessa
* aikajana
* toimenpiteet
* strategia
* etäopetus

 |
|  |
| Muuta | 
* tapahtumahistoria
* *M/S Diamond Princess*
* Zhong Nanshan
* infodemia
* salaliittoteoriat
* raskauden aikana
* matkailijan koronatesti

 |
|  |
| Muissa maissa | 
* Alankomaat
* Argentiina
* Belgia
* Benin
* Brasilia
* Espanja
* Fidži
* Islanti
* Intia
* Iran
* Italia
* Itävalta
* Japani
* Kiina
* Kreikka
* Kolumbia
* Meksiko
* Norja
* Papua-Uusi-Guinea
* Peru
* Pohjois-Korea
* Puola
* Ranska
* Ruotsi
* Saksa
* Tanska
* Taiwan
* Tšekki
* Turkki
* Ukraina
* Valko-Venäjä
* Venäjä
* Viro
* Yhdistynyt kuningaskunta
* Yhdysvallat

 |

 |